CELEX: 62021TN0253
Language: hr
Date: 2021-05-11 00:00:00
Title: Predmet T-253/21: Tužba podnesena 11. svibnja 2021. – Aquino/Parlament

28.6.2021   
            
            
               HR
            
            
               Službeni list Europske unije
            
            
               C 252/31
            
         
      Tužba podnesena 11. svibnja 2021. – Aquino/Parlament
      (Predmet T-253/21)
      (2021/C 252/41)
      Jezik postupka: francuski
      
         Stranke
      
      
         Tužitelj: Roberto Aquino (Bruxelles, Belgija) (zastupnik: L. Levi, odvjetnica)
      
         Tuženik: Europski parlament
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  proglasi ovu tužbu dopuštenom i osnovanom;
               
            i slijedom toga,
      
                  —
               
               
                  poništi odluku od 7. srpnja 2020. kojom je glavni direktor Glavne uprave za kadrovske poslove poništio izbor predsjednika Odbora osoblja i odlučio ponoviti navedene izbore;
               
            
                  —
               
               
                  poništi konstituirajući sastanak od 14. rujna 2020. i izbore koji su tamo održani, a osobito izbore za predsjednika Odbora osoblja;
               
            
                  —
               
               
                  poništi odluku od 5. veljače 2021. kojom se odbija žalba koju je tužitelj podnio 6. listopada 2020.;
               
            
                  —
               
               
                  naloži tuženiku naknadu neimovinske štete koja je ex aequo et bono procijenjena na iznos od 2 000 eura;
               
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na tome da je tuženik povrijedio svoju dužnost da svim dužnosnicima i osobama koje su oni izabrali osigura da, u skladu s utvrđenim pravilima, potpuno slobodno imenuju svoje predstavnike. Tužitelj također ističe povredu članka 4. Poslovnika Odbora osoblja i obveze postupanja s dužnom pažnjom.
               
            
                  2.
               
               
                  Drugi tužbeni razlog, koji se temelji na povredi prava na saslušanje i članka 41. Povelje Europske unije o temeljnim pravima.